**STREDNÁ ZDRAVOTNÍCKA ŠKOLA SV. VINCENTA DE PAUL TOPOĽČANY**

**Kód školy: 641 503**

**Študijný odbor: zdravotnícky asistent 5356 M** externá forma

**K R I T É R I Á**

**pre prijatie uchádzačov o štúdium do 1.ročníka** Strednej zdravotníckej školy sv. Vincenta de Paul v Topoľčanoch  v šk. roku 2014/2015 v študijnom odbore **5356 M zdravotnícky asistent externá forma** sú vypracované v súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a zákonom NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov – Tretí oddiel, Prijímanie na vzdelávanie v stredných školách § 62 - § 68 a podľa zákona 324/2012 Z.z., ktorým sa mení a dopĺňa§ 65 ods. 3 zákona 245/2008

Kritériá boli vypracované v súlade s vyhláškou MZ SR č. 364/2009 Z. z. § 1 odvolávajúc sa na § 62 ods. 13.

1. **Prijímacie konanie:**
2. Do 1. ročníka v študijnom odbore **zdravotnícky asistent** možno prijať **30 žiakov** (+ 3 žiakov v odvolacom konaní) - § 65 ods. 1/zák. NR SR č. 245/2008 – školský zákon a po vyjadrení rady školy a so súhlasom zriaďovateľa.
3. Do 1. ročníka v študijnom odbore zdravotnícky asistent budú prijímaní uchádzači

o štúdium na základe výsledkov dosiahnutých **v teste prírodopisu** v rozsahu učiva 7. ročníka – biológia človeka - teloveda– 30 bodov.

1. V prípade rovnosti bodov budú mať prednosť uchádzači, ktorí majú pracovný pomer v zdravotníckom alebo sociálnom zariadení na Slovensku.

**II. Podmienky pre prijatie na štúdium:**

1. Uchádzač má na prihláške potvrdené, že je schopný študovať študijný odbor

zdravotnícky asistent.

1. Uchádzač (zákonný zástupca) podá prihlášku na SZŠ sv. Vincentade Paul

v Topoľčanoch v stanovenom termíne: 1. termín do **30. mája 2014**, 2. termín 31.7.2014

**III. Kritériá pre prijatie uchádzača o štúdium:**

**1. Prijímacie skúšky - spolu možno získať 30 bodov**

Test - prírodopis v rozsahu učiva 7. ročníka – biológia človeka - teloveda– 30 bodov

**Termín prijímacej skúšky 1. termín 23.6. 2014** 2. termín25.8.2014

**2**. **Uchádzač,**  ktorý bol prijatý na štúdium, **sa musí v určenom termíne zapísať na**

**štúdium**  na tunajšej škole. (1. termín Zápis 3.7.2014)

**3**. **Ak sa po zápise** na štúdium **uvoľní miesto na prijatie**, bude sa pokračovať

v prijímacom konaní podľa zverejneného (aktuálneho) poradovníka.

**IV. Kritériá zdravotnej spôsobilosti k výkonu povolania zdravotnícky asistent**

 v zmysle vyhlášky č. 364/2009 Z. z. MZ SR

Táto vyhláška ustanovujenasledovné **kritériá zdravotnej spôsobilosti** pre uchádzačov o zdravotnícke študijné odbory:

* vyhovujúci celkový zdravotný stav po absolvovaní preventívnych prehliadok,
* sluchová ostrosť aspoň jedného ucha pre šepot na päť metrov,
* centrálna zraková ostrosť do diaľky s korekciou na lepšom oku minimálne 6/9, do blízka s korekciou J. č. 2, pričom zorné pole na lepšom oku nie je zúžené pod 45° vo všetkých smeroch.

Do študijného odboru môžu byť prijatí iba uchádzači, ktorí netrpia:

* poruchami obmedzujúcimi funkcie nosného a pohybového systému,
* ťažšími a ľahšími skoliózami a deformáciami hrudníka a stavmi po operáciách chrbtice,
* postihnutím horných končatín, ktoré obmedzuje funkciu oboch rúk, prstov a ich dobrú pohybovú koordináciu,
* chronickým a recidivujúcim ochorením kože, ktoré postihuje najmä ruky,
* chronickým a recidivujúcim ochorením dýchacích ciest, najmä s alergickou zložkou,
* závažným postihnutím centrálneho nervového systému s poruchami pohybových koordinácií,
* kompenzovanými a subkompenzovanými záchvatovitými stavmi,
* na návykové látky v anamnéze,
* špecifickými poruchami učenia sa a správania,
* psychickými poruchami.

Splnenie prv uvedených kritérií bude musieť byť **potvrdené všeobecným lekárom**.

V Topoľčanoch Mgr. Mária Kováčiková

28. marca 2014 riaditeľka školy

SZŠ sv. Vincenta de Paul, ul. 17 novembra 1056, Topoľčany

**Požiadavky na prijímacie pohovory z biológie**

**Odbor: zdravotnícky asistent (večerná forma)**

**Obsah:** Úlohy budú zamerané na poznatky z biológie človeka - orgány, orgánové sústavy (popísať ich funkcie, stavbu, činnosť, poškodenia - ochorenia):

1. Oporná sústava – kostra
2. Pohybová sústava
3. Tráviaca sústava
4. Dýchacia sústava
5. Obehová sústava
6. Vylučovacia sústava
7. Krycia sústava – koža
8. Žľazy s vnútorným vylučovaním
9. Nervová sústava
10. Zmyslové orgány
11. Rozmnožovacia sústava

**Forma:** test s otázkami s možnosťou výberu odpovede aj s tvorbou odpovede

**Zdroj:** Učebnica biológie pre 7. ročník ZŠ, encyklopédia ľudského tela